ফের কেরলে অ্যামিবার হানা! মৃত ২

ওয়েব ডেস্ক : ফের কেরলে (Kerala) অ্যামিবার হানা (Amoeba attack)। বিরল এই রোগে এবার মৃত্যু হল এক শিশু সহ দু’জনের। এর আগে আরও এক নাবালিকের মৃত্যু (Death)হয়েছিল। ফলে এই রোগে এ নিয়ে তিন জন প্রাণ হারিয়েছেন। ফলে দক্ষিণের এই রাজ্যে সাধারণ মানুষের মধ্যে আতঙ্কের সৃষ্টি হয়েছে।

মূলত এই বিরল রোগ মস্তিস্কে সংক্রমণ ছড়ায়। সেই সংক্রমণে জেরে কোঝিকোড় মেডিক্যাল কলেজে ভর্তি করা হয়েছিল এক শিশুকে। এই সংক্রমণের কারণে মাস খানেক ধরে ওই শিশুটির চিকিৎসা চলছিল। কিন্তু রবিবার ওই শিশুর শারীরিক অবস্থার অবনতি হয়। এর পরেই তার মৃত্যু হল বলে খবর।

আরও খবর : বিতর্ক মাথায় নিয়ে SIR সম্পন্ন বিহারে

আবার ৫২ বছরের এক ব্যক্তির মৃত্যু হয়েছে অ্যামিবিক মেনিনগোএনসেফালাইটিসের (Amebic meningoencephalitis) সংক্রমণে। তিনি মালাপ্পুরম জেলার কালিপ্পার বাসিন্দা বলে জানা গিয়েছে। এই সংক্রমণে অসুস্থ হওয়ায় ওই ব্যক্তিকে গত ৮ জুলাই কোঝিকোড় মেডিক্যাল কলেজে ভর্তি করা হয়েছিল। কিন্তু শেষ রক্ষা হয়নি। এর আগে এই রোগে থামারাসেরির বাসিন্দা বছর ৯ -এর এক বালিকার গত ১৪ অগাস্ট মৃত্যু হয় বলে জানা গিয়েছে।

অ্যামিবিক মেনিনগোএনসেফালাইটিস রোগটি কী? এই ধরণের অ্যামিবা জলে থাকে। তা নাকের মাধ্যমে শরীরে প্রবেশ করে। এর পরে তা মস্তিস্কে আক্রমণ করে। তার পরেই মস্তিস্কে সংক্রমণ ছড়ায় এই বিরল রোগ। নষ্ট করে মস্তিস্কের বিভিন্ন টিস্যু। তবে এই রোগ মানুষে মানুষে ছড়ায় না। তবে খারপ বিষয় হল, এখনও পর্যন্ত এই রোগের কোনও চিকিৎসা নেই।