রাজনীতিতে আয় নেই, অভিনয় পেশাতেই ফিরতে চান কেন্দ্রীয় প্রতিমন্ত্রী

ওয়েবডেস্ক- আর্থিক সঙ্কটে ভুগছেন কেন্দ্রীয় প্রতিমন্ত্রী সুরেশ গোপী (Union Minister of State Suresh Gopi) । আর সেই কারণে রাজনীতি ছেড়ে ফের আবার পুরনো পেশা অভিনয়তেই ফিরতে চান তিনি। সেই রকমই ইচ্ছে প্রকাশ করেছেন সুরেশ গোপী। মালায়ালাম চলচ্চিত্র (Malayalam films) জগতের দীর্ঘদিনের অভিনেতা গোপী হলেন কেরল থেকে বিজেপির প্রথম লোকসভা সাংসদ। কেরলের (Kerala) কান্নুরে (Kannur) এক অনুষ্ঠানে অভিনেতা থেকে রাজনীতিতে আসা মন্ত্রী তার দায়িত্ব থেকে অব্যাহতি চেয়েছেন। তিনি বলেছেন, তাঁর আয় কমেছে। এই অবস্থায় তার নিজের জীবনে সব কিছু সামলানো মুশকিল হয়ে দাঁড়িয়েছে। আমার আরও বেশি উপার্জন প্রয়োজন। আয় সম্পূর্ণ বন্ধ হয়ে গিয়েছে। তাই আবার পুরনো পেশাতেই ফিরে যাওয়ার ইচ্ছে প্রকাশ করেছেন তিনি। এমনকী মন্ত্রীর পদ থেকে সরে যাওয়ার পর তিনি তাঁর উত্তরসূরিও ঠিক করে ফেলেছেন। রাজ্যসভার সাংসদ সদানন্দন মাস্টারকে কেন্দ্রীয় মন্ত্রী হিসেবে নিযুক্ত করার প্রস্তাব দিয়েছেন।

গোপী জানান, আমি কখনও মন্ত্রী হতে চাইনি। নির্বাচনে একদিক আগে আমি সাংবাদিকদের বলেছিলাম, আমি মন্ত্রী হতে চাই না, সিনেমা কাজ চালিয়ে যেতে চাই।

কেন্দ্রীয় প্রতিমন্ত্রী সুরেশ গোপী একজন মালায়ালম চলচ্চিত্র জগতের দীর্ঘসময়ের অভিনেতা। কেরল থেকে বিজেপির প্রথম লোকসভা সাংসদ তিন। রাজ্যসভার সাংসদ সি সদানন্দন মাস্টারের সাংসদ কার্যালয় উদ্বোধনের পর কেন্দ্রীয় পেট্রোলিয়াম ও প্রাকৃতিক গ্যাস প্রতিমন্ত্রী এবং পর্যটনমন্ত্রী বলেন, “আমি ২০০৮ সালের অক্টোবরে দলের সদস্যপদ গ্রহণ করি। কেরল থেকে জনগণের দ্বারা নির্বাচিত প্রথম সাংসদ আমি। দল চেয়েছিল আমাকে মন্ত্রী করতে’।

গোপী এর আগেও নরেন্দ্র মোদি নেতৃত্বাধীন কেন্দ্রীয় সরকারের প্রতিমন্ত্রী (পেট্রোলিয়াম, প্রাকৃতিক গ্যাস, পর্যটন) পদ থেকে পদত্যাগ করতে চান। তিনি বলেছিলেন, অভিনয়কে ভালোবাসেন তিনি।

সুরেশ গোপী বিজেপিতে আসেন ২০১৬ সালে। শিল্পকলায় অবদানের জন্য একই বছর রাজ্যসভায় মনোনীত হন। ২০১৯ এবং ২০২১ সালে তিনি কেরলে যথাক্রমে লোকসভা এবং বিধানসভা নির্বাচনে প্রতিদ্বন্দ্বিতা করেন। কিন্তু, দু’টি নির্বাচনেই পরাজিত হন। ২০২৪ সালের লোকসভা নির্বাচনে, তিনি ত্রিশূর আসনে জয়ী হন। সিপিআইয়ের ভিএস সুনীল কুমারকে ৭৪ হাজারেরও বেশি ভোটে পরাজিত করেন।

আরও পড়ুন- মুখ্যমন্ত্রী হিসেবে কাকে চাইছেন বিহারের জনতা?

সুরেশ গোপী মালায়ালাম ছাড়াও তামিল, তেলেগু, কন্নড় এবং বলিউড ছবিতেও অভিনয় করেছেন। ১৯৬৫ সালের ওদায়িল নিন্নু ছবিতে শিশুশিল্পীর চরিত্রে অভিনয় করেন। ১৯৮৬ সালে প্রাপ্তবয়স্ক হিসেবে অভিনয় জীবন শুরু হয়। প্রায় ২৫০ সিনেমায় কাজ করেছেন তিনি। ১৯৯৮ সালে, তিনি কালিয়াত্তম ছবিতে অভিনয়ের জন্য সেরা অভিনেতার জন্য জাতীয় চলচ্চিত্র পুরস্কার এবং সেরা অভিনেতার জন্য কেরল রাজ্য চলচ্চিত্র পুরস্কার পান তিনি।

দেখুন আরও খবর-