SIR স্থগিত রাখার আবেদন জানিয়ে সুপ্রিম কোর্টের দ্বারস্থ কেরল

ওয়েবডেস্ক- স্থানীয় সংস্থা নির্বাচন পর্যন্ত ভোটার তালিকার (Voter List) SIR স্থগিত রাখার আবেদন জানিয়ে সুপ্রিম কোর্টের (Supreme Court) দ্বারস্থ কেরল (Kerela)। আগামী ২৬ নভেম্বর বিচারপতি সূর্যকান্ত ও বিচারপতি জয়মাল্য বাগচীর বেঞ্চে শুনানি।

স্থানীয় স্বায়ত্তশাসিত প্রতিষ্ঠান (LSGI) নির্বাচনের প্রক্রিয়া সম্পন্ন না হওয়া পর্যন্ত, জাতীয় নির্বাচন কমিশন কর্তৃক পরিচালিত ভোটার তালিকার সংশোধন (SIR) স্থগিত রাখার জন্য কেরালা সরকার সুপ্রিম কোর্টের দ্বারস্থ হয়েছে। সংবিধানের ৩২ অনুচ্ছেদের অনুযায়ী কেরালা রাজ্যের যুক্তি একযোগে SIR পরিচালনা করলে প্রশাসনিক জটিলতা তৈরি করবে এবং ভোটগ্রহণের প্রক্রিয়া ব্যাহত হবে।

মামলায় উল্লেখ করা হয়েছে কেরালায়:– ১,২০০টি LSGI রয়েছে। যার মধ্যে ৯৪১টি গ্রাম পঞ্চায়েত, ১৫২টি ব্লক পঞ্চায়েত, ১৪টি জেলা পঞ্চায়েত, ৮৭টি পৌরসভা এবং ৬টি কর্পোরেশন রয়েছে, যার মধ্যে মোট ২৩,৬১২টি ওয়ার্ড রয়েছে।

আরও পড়ুন- এবার অসমে শুরু হতে চলেছে SR, বিজ্ঞপ্তি জারি কমিশনের

স্থানীয় সংস্থার নির্বাচন ৯ ডিসেম্বর এবং ১১ ডিসেম্বর দুটি পর্যায়ে অনুষ্ঠিত হওয়ার কথা রয়েছে। SIR প্রক্রিয়া ৪ নভেম্বর শুরু হয়েছে এবং খসড়া তালিকা ৪ ডিসেম্বর প্রকাশিত হবে। এলএসজিআই-এর নতুন সদস্যদের ২১ ডিসেম্বরের আগে শপথ গ্রহণ করতে হবে।

ফলে এই গুরুত্বপূর্ণ সময়ে এসআইআর প্রক্রিয়া চালু করা একটি “প্রশাসনিক অচলাবস্থা” তৈরি করতে পারে এবং সময়মতো নির্বাচন পরিচালনায় ব্যাঘাত ঘটতে পারে।

দেখুন আরও খবর-